
Rezolūcija par jūrniecības izglītības sistēmas autonomiju 
Sakarā ar Izglītības un zinātnes ministrijas (turpmāk - IZM) centieniem integrēt bez nozares piekrišanas Latvijas Jūras akadēmiju un Liepājas Jūrniecības koledžu Rīgas Tehniskās universitātes struktūrā, Transporta un loģistikas Nozaru ekspertu padome (turpmāk – TL NEP), ņemot vērā jūrniecības reglamentēto profesiju īpašo specifiku un nozīmi valsts tautsaimniecībā, aicina IZM un Satiksmes ministriju (turpmāk – SM) pārtraukt sasteigtu jautājuma virzību un rūpīgi izvērtēt iespējamos riskus, kas saistīti ar šādu integrāciju. 
TL NEP aicina IZM un SM uz diskusiju ar jūrniecības nozari pārstāvošajām profesionālajām biedrībām, darba devējiem un arodbiedrību, kurā tiktu izvērtēts jūrniecības nozares piedāvātais risinājums jūrniecības izglītības iestāžu iekšējai konsolidācijai nozares ietvaros, saglabājot jūrniecības izglītības sistēmas autonomiju. 

